open-index/open-wikipedia-markdown huggingface dataset:
Μιχάλης Καρχιμάκης

Ο **Μιχάλης Καρχιμάκης** είναι Έλληνας πολιτικός.

## Βιογραφικά στοιχεία
Γεννήθηκε στις 9 Νοεμβρίου 1957 στη Σητεία. Είναι μέλος του ΠΑΣΟΚ από το 1974 (όταν δημιουργήθηκε) στην Τοπική Οργάνωση Σητείας. Σπούδασε Πολιτικές Επιστήμες στην Νομική Σχολή του Πανεπιστημίου Αθηνών και συνέχισε τις σπουδές του με μεταπτυχιακό  στην Περιφερειακή Ανάπτυξη από το Πάντειο Πανεπιστήμιο. Είναι πρώην διοικητικό στέλεχος της Ολυμπιακής Αεροπορίας.

Εξελέγη βουλευτής Λασιθίου με το ΠΑΣΟΚ στις εκλογές του 1996 αλλά έχασε την έδρα στο Εκλογοδικείο, ενώ επανεξελέγη κανονικά στις εκλογές του 2000, 2004, 2007 και 2009. Το διάστημα 1993–1996 διετέλεσε ειδικός σύμβουλος του τότε πρωθυπουργού Ανδρέα Παπανδρέου, στην τελευταία του κυβέρνηση.

Έχει διατελέσει υπεύθυνος του Γραφείου Αλληλεγγύης του ΠΑΣΟΚ, ενώ ήταν και υπεύθυνος του Τομέα Τεκμηρίωσης, και αποκάλυψε πολλά σκάνδαλα των κυβερνήσεων Καραμανλή το 2004-2009. Μετά τη νίκη του ΠΑΣΟΚ στις εκλογές της 4ης Οκτώβρη του 2009, με απόφαση του πρωθυπουργού Γιώργου Παπανδρέου του ανετέθησαν τα καθήκοντα του Υφυπουργού Αγροτικής Ανάπτυξης και Τροφίμων. Στις 14 Σεπτεμβρίου 2010 προτάθηκε από τον πρόεδρο του ΠΑΣΟΚ Γιώργο Παπανδρέου ως γραμματέας του Εθνικού Συμβουλίου του ΠΑΣΟΚ και εξελέγη με ποσοστό αποδοχής περίπου 82%.

Στις πρώτες εκλογές του 2012 κατάφερε να εκλεγεί ξανά βουλευτής (6 Μαΐου), αλλά στις επόμενες εκλογές (17 Ιουνίου 2012) απέτυχε να επανεκλεγεί.

## Προσωπική ζωή
Είναι παντρεμένος με την Μαρία Ταλιούρη, με καταγωγή από τα Δολιανά Αρκαδίας και έχουν δύο γιους, ο ένας όντας ο Λευτέρης Καρχιμάκης. Είναι  του Χρήστου Παπουτσή.

## Πηγές
* Βιογραφικό του Μιχάλη Καρχιμάκη στο pasok.gr

* Προσωπική ιστοσελίδα του Μιχάλη Καρχιμάκη
* Βιογραφικό του Μιχάλη Καρχιμάκη στην Ελευθεροτυπία

Κατηγορία:Βουλευτές Λασιθίου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Αγροτικής Ανάπτυξης και Τροφίμων
Rubinius

Η **Rubinius** είναι μια εναλλακτική υλοποίηση της γλώσσας προγραμματισμού Ruby από τον Evan Phoenix. Βασισμένη στη σχεδίαση του *Μπλε Βιβλίου* της Smalltalk-80, η Rubinius προσπαθεί να «παρέχει ένα πλούσιο περιβάλλον υψηλής απόδοσης για την εκτέλεση κώδικα Ruby».

## Στόχοι
Η Rubinius ακολουθεί τις παραδόσεις της Lisp και της Smalltalk, υλοποιώντας το μεγαλύτερο τμήμα της Ruby σε κώδικα Ruby.

Επίσης έχει στόχο να λειτουργεί με ασφάλεια σε περιβάλλον νημάτων ώστε να μπορούν να ενσωματώνονται παραπάνω του ενός διερμηνείς σε μια εφαρμογή.

## Χρηματοδότηση
Η εταιρεία Engine Yard χρηματοδοτεί δύο μηχανικούς πλήρους απασχόλησης για να εργάζονται αποκλειστικά στη Rubinius.

## Δείτε επίσης
*Squeak
*YARV
*JRuby

## Παραπομπές


## Εξωτερικοί σύνδεσμοι
* Η σελίδα της Rubinius 
* Το blog του Evan Phoenix 
* Βίντεο του Evan Phoenix στο RubyConf 2007 
* Παρουσίαση του Evan Phoenix στο 2008 
* The Great Ruby Shootout (December 2008): Rubinius compared to other common Ruby VMs 
*How to install Rubinius on Mac OS X 

Κατηγορία:Ruby
521 Μπριξία

Η **Μπριξία (Brixia)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,1. Ανακαλύφθηκε το 1904 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά της από τη ρωμαϊκή ονομασία της ιταλικής πόλεως Μπρέσια.

## Φυσικά χαρακτηριστικά
Η μέση διάμετρος της Μπριξίας εκτιμάται σε 107,22 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,073. Η Μπριξία περιστρέφεται γύρω από τον εαυτό της μία φορά κάθε 14 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπριξια
522 Χέλγκα

Η **Χέλγκα (Helga)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,85. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη. Είναι ο πρώτος αστεροειδής για την τροχιά του οποίου αποδείχθηκε ότι είναι σταθερή αλλά χαοτική, σε συντονισμό με την τροχιά του Δία, με σχετικώς μικρό χρόνο Λιαπούνοφ, 6.900 έτη. Η τροχιά εμφανίζεται σταθερή προς το παρόν, επειδή οι εκκεντρότητές της και οι ρυθμοί μεταπτώσεως είναι τέτοια ώστε αποφεύγει να πλησιάζει πολύ τον Δία.

## Φυσικά χαρακτηριστικά
Η μέση διάμετρος της Χέλγκα εκτιμάται σε 101,2 χιλιόμετρα. Ο φασματικός τύπος της είναι **X**, ενώ το άλβεδό της είναι 0,388. Η Χέλγκα περιστρέφεται γύρω από τον εαυτό της μία φορά κάθε 8 ώρες και 8 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χελγκα
524 Φιντέλιο

Ο **524 Φιντέλιο** (*Fidelio*) είναι μεγάλος αστεροειδής με διάμετρο 72 χιλιόμετρα που περιφέρεται γύρω από τον Ήλιο στο κέντρο της Κύριας ζώνης αστερειδών. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη. Ο Φιντέλιο στη σύνθεσή του περιέχει σίσηρο και άνθρακα, γεγονός που σημαίνει πως έχει φασματικό τύπο XC.

## Παραπομπές


Φιντέλιο
Ναυμαχία της Σαλαμίνας της Κύπρου (αποσαφήνιση)

Η ναυμαχία της Σαλαμίνας της Κύπρου αναφέρεται για δύο ναυμαχίες κατά την αρχαιότητα:
* Ναυμαχία της Σαλαμίνας της Κύπρου (450 π.Χ.) κατά τους πολέμους της Δηλιακής Συμμαχίας εναντίον των Περσών
* Ναυμαχία της Σαλαμίνας της Κύπρου (306 π.Χ.) κατά τους Πολέμους των Διαδόχων του Μεγάλου Αλεξάνδρου
Γιώργος Ντόλιος

Ο **Γιώργος Ντόλιος του Πασχάλη** είναι Έλληνας οδοντίατρος, πολιτικός, και πρώην βουλευτής Έβρου με το ΠΑΣΟΚ και υφυπουργός Εσωτερικών.

## Βιογραφικά στοιχεία
Γεννήθηκε το 1955 στην Πυλαία Φερών. 

Σπούδασε Οδοντιατρική στο Αριστοτέλειο Πανεπιστήμιο Θεσσαλονίκης και άσκησε ελεύθερο επάγγελμα στο διάστημα 1981-1995.

Διατέλεσε δήμαρχος Φερών στο διάστημα 1991-1994. Με πρωτοβουλία του ίδιου, ιδρύεται το  Ίδρυμα Θρακών, το οποίο διοργανώνει το Παγκόσμιο Συνέδριο Θρακών στις Φέρες του Έβρου, που σηματοδοτεί την επανένωση του Θρακιώτικου Ελληνισμού και συνεχίζει να λειτουργεί έως και σήμερα. Το 1994 εξελέγη πρώτος αιρετός νομάρχης Έβρου, ενώ επανεξελέγη το 1998. Κατά τη διάρκεια της θητείας του στον θώκο του Νομάρχη, προσπάθησε να αναδιοργανώσει τις υπηρεσίες του Νομού, τοποθετώντας ξανά σε λειτουργία διοικητικές υπηρεσίες σε διάφορες τοπικές έδρες του Έβρου.

Εξελέγη για πρώτη φορά Βουλευτής Έβρου με το ΠΑΣΟΚ το 2004, ενώ επανεξελέγη το 2007 και το 2009. Από το Δεκέμβρη του 2009 έως και τον Ιούνιο του 2011 διατέλεσε Υφυπουργός Εσωτερικών, Αποκέντρωσης και Ηλεκτρονικής Διακυβέρνησης στην Κυβέρνηση Γεωργίου Παπανδρέου 2009, αντικαθιστώντας τον παραιτηθέντα Ντίνο Ρόβλια.

Στις Εθνικές Εκλογές του 2012, παρά τα χαμηλά ποσοστά του ΠΑΣΟΚ, ο Γιώργος Ντόλιος κατάφερε να διατηρήσει την κοινοβουλευτική του έδρα. Στις 9 Ιουνίου 2014, μετά από απόφαση του Πρωθυπουργού Αντώνη Σαμαρά, ανέλαβε καθήκοντα υφυπουργού Εσωτερικών της Ελλάδας.

Είναι παντρεμένος με την Καλλιόπη Παλατιανού, με την οποία απέκτησε δύο παιδιά.

## Εξωτερικοί Σύνδεσμοι
* Η προσωπική ιστοσελίδα του Γιώργου Ντόλιου

Κατηγορία:Δήμαρχοι ελληνικών πόλεων
Κατηγορία:Νομάρχες Έβρου
Κατηγορία:Βουλευτές Έβρου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Εσωτερικών
Κατηγορία:Έλληνες υφυπουργοί Εσωτερικών, Αποκέντρωσης και Ηλεκτρονικής Διακυβέρνησης
Γραμματική Μόνταγκιου

Η **γραμματική του Μόνταγκιου** (αγγλικά: Montague grammar) είναι μια προσέγγιση στη σημασιολογία των φυσικών γλωσσών που πήρε το όνομά της από τον Αμερικανό επιστήμονα της λογικής Ρίτσαρντ Μόνταγκιου. Η γραμματική του Μόνταγκιου βασίζεται στην τυπική λογική και ειδικότερα στην κατηγορηματική λογική υψηλότερης τάξης και το λ-λογισμό και χρησιμοποιεί έννοιες της νοηματικής λογικής μέσω μοντέλων Κρίπκε. Ο Μόνταγκιου υπήρξε πρωτοπόρος αυτής της προσέγγισης κατά τη δεκαετία του 1960 και στην αρχή της δεκαετίας του 1970.

## Βασική θέση
Η θέση του Μόνταγκιου ήταν ότι οι φυσικές γλώσσες (όπως η αγγλική) και οι τυπικες γλώσσες (όπως οι γλώσσες προγραμματισμού) μπορούν να μελετηθούν με τον ίδιο τρόπο.

## Σημαντικές δημοσιεύσεις
Ο Μόνταγκιου δημοσίευσε αυτό που στη συνέχεια θα γινόταν γνωστό σαν γραμματική Μόνταγκιου σε τρεις δημοσιεύσεις-σταθμούς:
* 1970: "Universal grammar" (= UG)
* 1970: "English as a Formal Language" (= EFL)
* 1973: "The Proper Treatment of Quantification in Ordinary English" (= PTQ)

Ο χειρισμός των ποσοδεικτών από τον Μόνταγκιου έχει συνδεθεί με την έννοια της συνέχειας στη σημασιολογία των γλωσσών προγραμματισμού.

## Περαιτέρω διάβασμα
* Richmond Thomason (ed.): *Formal Philosophy. Selected Papers by Richard Montague.* New Haven, 1974, ISBN 0300024126 
* Paul Portner, Barbara H. Partee (eds.): *Formal Semantics: The Essential Readings*, Blackwell, 2002. ISBN 0631215425 
* D.R. Dowty, R.E. Wall and S. Peters: *Introduction to Montague Semantics.* Kluwer Academic Publishers, 1981, ISBN 9027711429 
* Emmon Bach: *Informal Lectures on Formal Semantics.* SUNY Press, 1989, ISBN 0887067719 
* B.H. Partee, A.G.B. ter Meulen and R.E. Wall: *Mathematical Methods in Linguistics.* Kluwer Academic Publishers, 1990, ISBN 9027722455 
* B.H. Partee with Herman Hendriks: *Montague Grammar.* In: *Handbook of Logic and Language*, eds. J.F.A.K. van Benthem and A.G.B. ter Meulen Elsevier/MIT Press, 1997, pp.&nbsp;5–92. ISBN 0262220539 

## Παραπομπές


## Δείτε επίσης
* Μπάρμπαρα Παρτί
* Στυλ περάσματος συνεχειών
* Τυπική σημασιολογία

## Εξωτερικοί σύνδεσμοι
* Δωρεάν συντακτικός αναλυτής για γραμματική Montague σε μια μη-ντετερμινιστική επέκταση της Common Lisp .
* Montague Grammar in historical context. / The theory and the substance of Montague grammar. Central principles. / Further developments and controversies. by Barbara H. Partee .

Κατηγορία:Γραμματική
Κατηγορία:λ-λογισμός
Κατηγορία:Σημασιολογία
Κατηγορία:Τυπικές γλώσσες
Νόβιαλ

Η **Νόβιαλ** (novial) είναι τεχνητή γλώσσα που εφευρέθηκε το 1928 από τον Δανό γλωσσολόγο Ότο Τζέσπερσεν, που συμμετείχε στην ανάπτυξη της Ίντο και της Ιντερλίνγκουα. Το λεξιλόγιό της βασίζεται στις Γερμανικές και τις Ρομανικές γλώσσες, ενώ η γραμματική έχει στοιχεία από την Αγγλική γλώσσα. Η γλώσσα έγινε αρχικά γνωστή από το βιβλίο του Τζέσπερσεν *An International Language* του 1928, ενώ δύο χρόνια αργότερα τυπώθηκε και το *Novial Lexike*, το πρώτο λεξικό για τη γλώσσα αυτή. Η γλώσσα χάθηκε με τον θάνατο του Τζέσπερσεν το 1943, όμως επανήλθε στο προσκήνιο κατά τη δεκαετία του 1990 μέσω του ίντερνετ, με την ανάπτυξη του ενδιαφέροντος για τις τεχνητές γλώσσες.

## Η [[Κυριακή προσευχή]] (Πάτερ Ημών) στη Νόβιαλ
Nusen Patre, kel es in siele,

mey vun nome bli sanktifika,

mey vun regno veni;

mey on fa vun volio

kom in siele anke sur tere.

Dona a nus disidi li omnidiali pane,

e pardona a nus nusen ofensos,

kom anke nus pardona a nusen ofensantes,

e non dukte nus en tentatione,

ma liberisa nus fro malu.

Amen.

Κατηγορία:Διεθνείς γλώσσες
Κατηγορία:Τεχνητές γλώσσες
Φραγμένη συνέχεια

Στις γλώσσες προγραμματισμού, μια **συντιθέμενη συνέχεια** (**composable continuation**), **φραγμένη συνέχεια** (**delimited continuation**) ή **μερική συνέχεια** (**partial continuation**), είναι ένα τμήμα του πλαισίου στοίβας των συνεχειών που έχει γίνει η επαναφορά του (reification) σε μια συνάρτηση. Σε αντίθεση με τις κανονικές συνέχειες, οι φραγμένες συνέχειες επιστρέφουν τιμή και επομένως μπορούν να ξαναχρησιμοποιηθούν και να συντεθούν ως συναρτήσεις.συναρτήσεις

Οι φραγμένες συνέχειες μπορούν να υλοποιηθούν με δυο τελεστές, τον `shift` και τον `reset`. Ο `reset` θέτει το όριο που φράσσει τη συνέχεια. Ο `shift` παίρνει μια συνάρτηση και της περνά τη φραγμένη συνέχεια. Όταν η φραγμένη συνέχεια κληθεί, ο υπολογισμός διακόπτεται και μια τιμή επιστρέφεται από τον `shift`. Όταν ολόκληρος ο υπολογισμός μέσα στον `reset` τελειώσει, το αποτέλεσμα επιστρέφεται από τη φραγμένη συνέχεια. Για παράδειγμα, στον παρακάτω κώδικα σε Scheme:


```scheme
(reset (* 2 (shift k CODE)))
```


όταν η `CODE` καλεί την `(k N)`, αποτιμάται και επιστρέφεται το `(* 2 N)`.

Επιπλέον, όταν όλος ο υπολογισμός μέσα στον `shift` ολοκληρωθεί, η συνέχεια δε χρησιμοποιείται πια, και η εκτέλεση αρχίζει πάλι εκτός του `reset`. Επομένως ο,


```scheme
(reset (* 2 (shift k (k (k 4)))))
```


καλεί την `(k 4)` πρώτα (που επιστρέφει 8), και μετά την `(k 8)` (που επιστρέφει 16). Σε αυτό το σημείο, η έκφραση `shift` έχει τελειώσει την εκτέλεσή της και η υπόλοιπη έκφραση `reset` αγνοείται για το υπόλοιπο του προγράμματος. Το τελικό αποτέλεσμα είναι 16.

Οτιδήποτε συμβαίνει εκτός της έκφρασης `reset` είναι κρυμμένο. Για παράδειγμα ο ακόλουθος κώδικας επιστρέφει 17:


```scheme
(+ 1 (reset (* 2 (shift k (k (k 4))))))
```


Οι φραγμένες συνέχειες είχαν αρχικά περιγραφεί από τους Felleisen *et al.* και Johnson. Από τότε έχουν χρησιμοποιηθεί σε πολλά πεδία, ειδικότερα στον ορισμό νέων τελεστών ροής ελέγχου, βλ. Queinnec για μια έρευνα στο αντικείμενο.

Οι φραγμένες συνέχειες είναι επίσης χρήσιμες στη γλωσσολογία: δείτε το άρθρο Συνέχεια για λεπτομέρειες.

## Παραπομπές


## Εξωτερικοί σύνδεσμοι
* Composable continuations tutorial at SchemeWiki 
* Delimited continuations in operating systems 
* Native delimited continuations in (byte-code) OCaml 

Κατηγορία:Γλώσσες προγραμματισμού
Κατηγορία:Έλεγχος ροής
HotRuby

Η **HotRuby** είναι μια υλοποίηση της γλώσσας προγραμματισμού Ruby σε JavaScript και ActionScript. Η HotRuby εκτελεί πηγαίο κώδικα Ruby μέσα σε έναν φυλλομετρητή και σε περιβάλλον Flash. Μια παρόμοια υλοποίηση είναι η RubyJS, που έχει καλύτερη απόδοση από τη HotRuby.https://web.archive.org/web/20091005062559/http://www.ntecs.de/blog/articles/2008/03/26/rubyjs-vs-hotruby/

## Εξωτερικοί σύνδεσμοι
* http://hotruby.yukoba.jp/ 
* http://www.rubyinside.com/hotruby-a-javascript-flash-virtual-machine-that-runs-ruby-821.html
* http://code.google.com/p/hotruby/
* http://ejohn.org/blog/ruby-vm-in-javascript/

Κατηγορία:Γλώσσες με δυναμικούς τύπους
Κατηγορία:Γλώσσες προγραμματισμού σεναρίων
Κατηγορία:Ruby
Κατηγορία:JavaScript
Ντίνος Ρόβλιας

Ο **Ντίνος Ρόβλιας** είναι Έλληνας πολιτικός και νομικός.
## Βιογραφία
Γεννήθηκε το 1956 στην Αθήνα. Σπούδασε Νομική στο Πανεπιστήμιο Αθηνών και συνέχισε τις σπουδές του με μεταπτυχιακό στο Δίκαιο Ακινήτων στο Πανεπιστήμιο Paris II.

Διετέλεσε Πρόεδρος του ΟΠΑΠ στο διάστημα 1989-1990, Νομικός Σύμβουλος του ΤΕΕ στο διάστημα 1999-2002 και Γενικός Γραμματέας Επικοινωνιών στο Υπουργείο Μεταφορών και Επικοινωνιών στο διάστημα 2000-2002. Έχει πλούσιο συγγραφικό έργο, τόσο σε θέματα Δικαίου των Κατασκευών, όσο και σε πολιτικά θέματα

Εξελέγη Βουλευτής Καρδίτσας με το ΠΑΣΟΚ το 2004, 2007 και 2009.  Τον Οκτώβριο του 2009 διορίστηκε Υφυπουργός Εσωτερικών στην Κυβέρνηση Γεωργίου Παπανδρέου 2009, θέση από την οποία παραιτήθηκε στις 15 Δεκεμβρίου του ίδιου έτους μετά από αποκάλυψη σημειώματος προερχομένου από το γραφείο του, το οποίο ζητούσε ευνοϊκές μεταθέσεις αστυνομικών και στρατιωτικών. Το 2010 διορίστηκε Υφυπουργός Περιφερειακής Ανάπτυξης και Ανταγωνιστικότητας.

## Παραπομπές


## Πηγές
* Βιογραφικό του Ντίνου Ρόβλια στο pasok.gr
* Βιογραφικό του Ντίνου Ρόβλια στην Ελευθεροτυπία

Κατηγορία:Έλληνες δικηγόροι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Βουλευτές Καρδίτσας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Εσωτερικών
Κατηγορία:Έλληνες υφυπουργοί Περιφερειακής Ανάπτυξης και Ανταγωνιστικότητας
Κατηγορία:Έλληνες υφυπουργοί Διοικητικής Μεταρρύθμισης και Ηλεκτρονικής Διακυβέρνησης
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 21ου αιώνα
Nano (επεξεργαστής κειμένου)

Ο **nano** είναι ένας επεξεργαστής κειμένου βασισμένος στη βιβλιοθήκη curses για συστήματα Unix. Είναι κλώνος του Pico, του επεξεργαστή κειμένου του πελάτη ηλεκτρονικής αλληλογραφίας Pine. Ο nano προσπαθεί να μιμείται τον Pico όσο πιο πιστά γίνεται και να παρέχει κάποιες επιπλέον λειτουργίες.

Ο nano είναι ελεύθερο λογισμικό και κυκλοφορεί υπό τους όρους της GNU General Public License. Από την κυκλοφορία της έκδοσης 2.0.7, άδεια από GPLv2 άλλαξε σε GPLv3.

## Ιστορία
Ο nano αρχικά δημιουργήθηκε το 1999 με το όνομα *TIP* (*TIP isn't Pico*), από τον Chris Allegretta. Σκοπός του ήταν να κατασκευαστεί μια εναλλακτική λύση ελεύθερου λογισμικού για τον Pico, αφού ούτε αυτός ούτε ο Pine διανέμονταν με κάποια άδεια ελεύθερου λογισμικού. Το όνομα άλλαξε επίσημα σε nano στις 10 Ιανουαρίου 2000 για να μην γίνονται παρεξηγήσεις με το εργαλείο tip. Το όνομα προέρχεται από τα προθέματα του διεθνούς συστήματος μονάδων (SI), όπου το *nano* είναι 1000 φορές μεγαλύτερο από το *pico*, αν και χρησιμοποιείται επίσης και η αναδρομική ονομασία (που προέκυψε εκ των υστέρων) "*nano's another editor*". Το Φεβρουάριο του 2001 ο nano έγινε επίσημο μέλος του εγχειρήματος GNU.

Πιο πρόσφατα, ο nano πρόσθεσε κάποια χαρακτηριστικά που έλειπαν από τον Pico, όπως ο χρωματισμός κειμένου, η αναζήτηση και αντικατάσταση κανονικών εκφράσεων, η ομαλή κύλιση κειμένου και οι πολλαπλές περιοχές κειμένων (buffers).

Στις 11 Αυγούστου 2003 ο Chris Allegretta παρέδωσε επίσημα τη συντήρηση της ασταθούς έκδοσης του κώδικα (unstable branch) του nano στον David Lawrence Ramsey. Στις 20 Δεκεμβρίου 2007 ο David Lawrence Ramsey ανακοίνωσε επίσημα ότι παραιτείται από συντηρητής του nano.

Τα χαρακτηριστικά που βρίσκονται σε ανάπτυξη για τη σειρά εκδόσεων 2.1 είναι γ υποστήριξη για ρυθμιζόμενες συντομεύσεις πλήκτρων και λειτουργία undo.

## Πλήκτρα ελέγχου
Ο nano, όπως και ο Pico, είναι προσανατολισμένος στο πληκτρολόγιο και ελέγχεται με τα πλήκτρα Control. Για παράδειγμα, ο συνδυασμός Control-Ο αποθηκεύει το τρέχον αρχείο και ο συνδυασμός Control-W μεταφέρει το χρήστη στο μενού αναζήτησης. Ο nano τοποθετεί μια "μπάρα συντομεύσεων" δυο γραμμών στο κάτω μέρος της οθόνης, που δείχνει πολλές από τις εντολές που είναι διαθέσιμες στην τρέχουσα κατάσταση. Για μια πλήρη λίστα, ο συνδυασμός Control-G εμφανίζει την οθόνη βοήθειας.

Σε αντίθεση με τον Pico, ο nano χρησιμοποιεί μετα-πλήκτρα για να αλλάζει συμπεριφορά. Για παράδειγμα, ο συνδυασμός Meta-S ενεργοποιεί και απενεργοποιεί την ομαλή κύλιση. Σχεδόν όλα τα χαρακτηριστικά που μπορούν να επιλεγούν από τη γραμμή εντολών μπορούν να αλλάζουν δυναμικά με αυτόν τον τρόπο.

Ο nano μπορεί επίσης να χρησιμοποιήσει το ποντίκι για να ενεργοποιήσει λειτουργίες που βρίσκονται στη μπάρα των συντομεύσεων και για να αλλάζει τη θέση του δρομέα.

## Δείτε επίσης
* Pico

## Παραπομπές


## Εξωτερικοί σύνδεσμοι

* Επίσημη σελίδα του επεξεργαστή κειμένου 

Κατηγορία:Διορθωτές κειμένου
Κατηγορία:Ελεύθερο λογισμικό
Κατηγορία:Λογισμικό Unix
Σταύρος Αρναουτάκης

Ο **Σταύρος Αρναουτάκης** (Αρχάνες Ηρακλείου, 25 Μαΐου 1956) είναι Έλληνας οικονομολόγος και πολιτικός, που διατελεί Περιφερειάρχης Κρήτης, από το 2011. Πριν, είχε διατελέσει Υφυπουργός Οικονομίας, Ανταγωνιστικότητας, και Ναυτιλίας επί υπουργείας Λούκας Κατσέλη στην κυβέρνηση Γεωργίου Παπανδρέου του 2009, Ευρωβουλευτής της Ελλάδας στο Ευρωπαϊκό Κοινοβούλιο (2004-09) και βουλευτής για σύντομο χρονικό διάστημα (2009-10), πριν αναλάβει Περιφερειάρχης Κρήτης.

## Βιογραφικά στοιχεία
Γεννήθηκε στις 25 Μαΐου 1956 στις Αρχάνες Ηρακλείου Κρήτης. Σπούδασε οικονομικά και εργάστηκε στον ιδιωτικό τομέα στο διάστημα 1981-1991. Το 1990 εξελέγη δήμαρχος Αρχάνων, και επανεξελέγη το 1994, καθώς και το 1998 και το 2002 ως δήμαρχος του τότε νέου καποδιστριακού δήμο. 

Το 2004 εξελέγη ευρωβουλευτής στο ευρωψηφοδέλτιο του ΠΑΣΟΚ. Το 2009 εξελέγη βουλευτής Ηρακλείου με το ΠΑΣΟΚ, και από τον Οκτώβριο του 2009 μέχρι τον Σεπτέμβριο του 2010 διετέλεσε υφυπουργός Οικονομίας, Ανταγωνιστικότητας και Ναυτιλίας στην κυβέρνηση του Γεωργίου Παπανδρέου. 

Στις περιφερειακές εκλογές του 2010 εξελέγη περιφερειάρχης Κρήτης με την υποστήριξη του ΠΑΣΟΚ. Το 2014, επανεξελέγη περιφερειάρχης Κρήτης ως ανεξάρτητος υποψήφιος, έχοντας την υποστήριξη εκ νέου του ΠΑΣΟΚ και της Δράσης, επικρατώντας στον β' γύρο των αυτοδιοικητικών εκλογών του υποστηριζόμενου από τη ΝΔ υποψήφιου, Σεραφείμ Τσόκα. Στις περιφερειακές εκλογές του 2019 επανεξελέγη από τον πρώτο γύρο με ποσοστό 60,78%.

Στις περιφερειακές εκλογές του 2023, έχοντας την υποστήριξη του ΠΑΣΟΚ και της Νέας Δημοκρατίας, επανεξελέγη από τον πρώτο γύρο με ποσοστό 78,31%.

Το 2025, σε συνάντηση στο Μέγαρο Μαξίμου στην Αθήνα, ο Σταύρος Αρναουτάκης συμφώνησε με τον πρωθυπουργό στη δημιουργία δύο προσωρινών δομών στην Κρήτη για την αντιμετώπιση των αυξημένων μεταναστευτικών ροών.

## Προσωπική ζωή
Ο Σταύρος Αρναουτάκης είναι παντρεμένος με την Ειρήνη Τζωρτζακάκη και έχουν δύο κόρες, την Τόνια και τη Μαρία. Η Τόνια σπούδασε οικονομικά, ενώ η Μαρία σπούδασε πολιτικές επιστήμες και εργάζεται στη διοίκηση του ΕΟΠΕ.

## Παραπομπές


## Εξωτερικοί σύνδεσμοι
* Προσωπική ιστοσελίδα του Σταύρου Αρναουτάκη

Κατηγορία:Έλληνες οικονομολόγοι
Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Οικονομίας, Ανταγωνιστικότητας και Ναυτιλίας
Κατηγορία:Δήμαρχοι ελληνικών πόλεων
Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Έλληνες περιφερειάρχες
Λάζαρος Σαραντόγλου

**Ο Λάζαρος Σαραντόγλου** του Χαραλάμπους ήταν ευεργέτης ο οποίος γεννήθηκε στη Μάδυτο της Ανατολικής Θράκης. το 1862 και πέθανε στην Αθήνα το 1924.

Είχε δύο αδερφούς το Γεώργιο και το Νικόλαο Σαραντόγλου.

Μικρός αναχώρησε από την γενέτειρά του με σχετικά λίγα γράμματα της βασικής παιδείας τα οποία έμαθε στα σχολεία της πατρίδας του.

Οπλισμένος με θάρρος και αυτοπεποίθηση για εργασία και πρόοδο, πήγε αρχικά στην Κωνσταντινούπολη, όπου μαθήτευσε σε κάποιο από τους εμπειροτέχνες αρχιτέκτονες από τη Μάδυτο, και κατόπιν έφυγε για την Αθήνα, όπου με τη δραστηριότητα, τη φιλεργία και την τιμιότητα που τον χαρακτήριζαν, αναδείχτηκε  ένας απ΄ τους ονομαστούς εργολάβους της εποχής εκείνης που  αναλάμβαναν την ανέγερση μεγάλων οικοδομών, με αποτέλεσμα να αποκτήσει σημαντική περιουσία.

Ενθουσιώδης και καλός πατριώτης ο αείμνηστος Λάζαρος Σαραντόγλου αγαπούσε την πατρίδα του και τους συμπατριώτες του και τους βοηθούσε όταν έρχονταν στην Αθήνα κυρίως για θεραπεία. Τους φιλοξενούσε στο σπίτι του στην οδό Μεθώνης και φρόντιζε να εισαχθούν στο Νοσοκομείο Ευαγγελισμός, στο οποίο κληροδότησε τμήμα της μεγάλης του περιουσίας, με τον όρο να διατίθενται δύο κρεβάτια δωρεάν για τους αρρώστους Μαδύτιους.

Ο Λάζαρος Σαραντόγλου ήταν ένας από τους προσωπικούς και πολιτικούς φίλους του πολιτικού Δημήτριου Καλλιφρονα.

Μεγάλη εκτίμηση έτρεφε ο Λ. Σαραντόγλου και προς τον τότε Αρχιεπίσκοπο Αθηνών και πάσης Ελλάδος Χρυσόστομο Παπαδόπουλο έναν έξοχο συμπατριώτη, του οποίου τις συμβουλές πάντοτε ασπαζόταν και με την υπόδειξή του οποίου, εκτός από τη μεγάλη δωρεά προς τον «Ευαγγελισμό», άφησε και μεγάλο ποσό στο Αμαλιείο Ορφανοτροφείο για να σπουδάζει μια Μαδύτια. 

Επίσης οι κληρονόμοι του εκτός από τις πλούσιες αυτές δωρεές σεβόμενοι τη μνήμη του διέθεσαν το μεγάλο ποσό για την εποχή εκείνη των 50.000 δρχ για την αποπεράτωση της εκκλησίας του Αγίου Ιωάννου του Προδρόμου στη Νέα Μάδυτο του νομού Θεσσαλονίκης.

Ο Λάζαρος Σαραντόγλου συγκαταλέγεται μεταξύ των μεγάλων ευεργετών των Μαδυτίων.

Δύο οδοί φέρουν το όνομά του, στη Νέα Φιλαδέλφεια της Αθήνας και στην Νέα Μάδυτο Θεσσαλονίκης.

Κατηγορία:Έλληνες ευεργέτες
Μελισσοχώρι Δράμας

Το **Μελισσοχώρι** (πρώην *Δρατσίστα* και *Δράτσιστα*) είναι εγκαταλελειμμένο χωριό του δήμου Παρανεστίου στον νομό Δράμας της περιφέρειας Ανατολικής Μακεδονίας και Θράκης.

## Γενικά και ιστορικά στοιχεία
Το Μελισσοχώρι βρίσκεται 13 χλμ. βορειοδυτικά από το Παρανέστι και επί Τουρκοκρατίας ήταν γνωστό ως Δρατσίστα ή Δράτσιστα, ονομασία που διατηρήθηκε μέχρι το 1953, όταν και έλαβε τη σημερινή του ονομασία. Περιήλθε στο ελληνικό κράτος κατά τη διάρκεια των Βαλκανικών Πολέμων, αποτελώντας αρχικά έδρα κοινότητας, ενώ ο πληθυσμός του αναφέρεται ως αμιγώς μουσουλμανικός. Το 1920 το χωριό αριθμούσε 431 άτομα (222 άνδρες και 209 γυναίκες). Μεταξύ των ετών 1923 και 1924, στο πλαίσιο της ανταλλαγής πληθυσμών μεταξύ Ελλάδας και Τουρκίας πραγματοποιήθηκε η αποχώρηση των ντόπιων μουσουλμάνων και η εγκατάσταση Ελλήνων προσφύγων από την περιοχή του Πόντου. Οι νέοι κάτοικοι ασχολούνταν κυρίως με αγροτικές εργασίες και αρχικά αντιμετώπισαν διάφορες αντιξοότητες, ωστόσο σταδιακά ξεκίνησε η ανάπτυξη του Μελισσοχωρίου, η οποία διεκόπη από τον Β΄ Παγκόσμιο Πόλεμο. Το καλοκαίρι του 1944 το Μελισσοχώρι, όπως και τα υπόλοιπα χωριά της περιοχής, εκκενώθηκαν με εντολή των βουλγαρικών δυνάμεων Κατοχής ως κέντρα τροφοδοσίας Ελλήνων ανταρτών, ενώ ακολούθησε νέα εκκένωση το 1947 λόγω του Εμφυλίου Πολέμου. Στα μέσα της δεκαετίας του 1950 ξεκίνησε η μαζική εγκατάλειψη του οικισμού και το 1971 το Μελισσοχώρι καταργήθηκε επίσημα ως οικισμός. Στην ευρύτερη περιοχή του Μελισσοχωρίου δραστηριοποιούνται κτηνοτροφικές και μελισσοκομικές επιχειρήσεις. 

Σήμερα, στο χωριό βρίσκονται ερείπια των παλιών σπιτιών και  τα ανακαινισμένα κτίρια της εκκλησίας του Αγίου Γεωργίου και του παλιού σχολείου.

## Απογραφές πληθυσμού

## Παραπομπές


## Βιβλιογραφία

* Βασίλειος Π. Πετρόπουλος, *[http://utopia.duth.gr/~mvergeti/data/%CE%94%CE%B7%CE%BC%CE%BF%CF%83%CE%B9%CE%B5%CF%85%CE%BC%CE%AD%CE%BD%CE%BF%20%CE%88%CF%81%CE%B3%CE%BF%20%CF%83%CE%B5%20pdf/%CE%86%CE%BB%CE%BB%CE%B1%20%CE%94%CE%B7%CE%BC%CE%BF%CF%83%CE%B9%CE%B5%CF%8D%CE%BC%CE%B1%CF%84%CE%B1/%CE%A0%CF%81%CE%BF%CE%BB%CE%BF%CE%B3%CE%B9%CE%BA%CE%AC%20%CE%A3%CE%B7%CE%BC%CE%B5%CE%B9%CF%8E%CE%BC%CE%B1%CF%84%CE%B1/2002%20%CE%A0%CF%81%CF%8C%CE%BB%CE%BF%CE%B3%CE%BF%CF%82%20%CE%97%20%CE%96%CF%89%CE%AE%20%CF%83%CF%84%CE%B7%20%CE%94%CF%81%CE%B1%CF%84%CF%83%CE%AF%CF%83%CF%84%CE%B1.pdf Η ζωή στη Δρατσίστα. Από το 1924 μέχρι σήμερα]*, εκδοτικός οίκος Αδελφών Κυριακίδη, Θεσσαλονίκη 2002.

Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Γκούνια-καλά

Η **Σάμεμπα** (γεωργιανά: სამება), γνωστή στους Έλληνες ως **Γκούνια-καλά** ή **Κάστρον**, είναι χωριό στη νοτιοκεντρική Γεωργία. Το χωριό ιδρύθηκε το 1830 από τον Γεωργιο Παρασκευδη και μετοίκους του ομώνυμου χωριού της Τραπεζούντας, της Οθωμανικής Αυτοκρατορίας. Το όνομα του χωριού προήλθε από ένα μεσαιωνικό κάστρο που βρήκαν οι Έλληνες μέτοικοι στην περιοχή όπου εγκαταστάθηκαν. Στο χωριό, μέχρι τα μέσα του 20ου αιώνα, οι κάτοικοί του γνώριζαν την ποντιακή διάλεκτο ενώ αργότερα, για άγνωστο λόγο, τουρκοφώνησαν. Βρίσκεται 5 χιλιόμετρα δυτικά του περιφερειακού κέντρου της πόλης Τσάλκας. Πριν τη κατάρρευση της Σοβιετικής Ένωσης στο χωριό ζούσαν περισσότερα από 2.000 άτομα. Το 2002, στο χωριό έμεναν 236 κάτοικοι, από τους οποίους το 72% είναι Έλληνες και το 18% Γεωργιανοί.

## Δείτε επίσης
*Ουρούμ
*Τσάλκα

## Παραπομπές


Κατηγορία:Χωριά της Γεωργίας
Σάλτσα σόγιας

[right|thumb|[Γουασάμπι σε σάλτσα σόγιας, έτοιμο για μίξη με σούσι.]]

Η **σάλτσα σόγιας** παράγεται από τη ζύμωση σόγιας σε καλούπι, μαζί με ψητούς κόκκους δημητριακών, νερό και αλάτι. Είναι ένα παραδοσιακό συστατικό στην Ανατολική και Νοτιοανατολική ασιατική κουζίνα και σε πιο πρόσφατες εποχές χρησιμοποιείται σε προπαρασκευασμένες τροφές.

Η σάλτσα σόγιας έχει μια ευδιάκριτη βασική γεύση, λόγω των φυσικών οξέων όπως το όξινο γλουταμινικό νάτριο.

## Παραπομπές


## Περαιτέρω ανάγνωση
*  — Σχετικά με την παραγωγή σάλτσας σόγιας.

Κατηγορία:Σάλτσες
Κατηγορία:Κινεζική κουζίνα
Κατηγορία:Κορεάτικη κουζίνα
Κατηγορία:Ιαπωνική κουζίνα
Κατηγορία:Ζυμωμένα τρόφιμα
Θεοδώρα Τζάκρη

Η **Θεοδώρα Τζάκρη** (Πέλλα, 14 Σεπτεμβρίου 1970) είναι Ελληνίδα νομικός, πολιτικός και ανεξάρτητη βουλευτής Πέλλας, εκλεγμένη με τον ΣΥΡΙΖΑ-Προοδευτική Συμμαχία. 

Είναι ιδρυτικό μέλος και αντιπρόεδρος του κόμματος Δημοκράτες - Προοδευτικό Κέντρο, όπως μετονομάστηκε το Κίνημα Δημοκρατίας. Έχει διατελέσει υφυπουργός Βιομηχανίας και υφυπουργός Εσωτερικών, Αποκέντρωσης και Ηλεκτρονικής Διακυβέρνησης.

## Βιογραφία
Γεννήθηκε στην Πέλλα και κατοικεί στα Γιαννιτσά. Είναι παντρεμένη με τον Ιωάννη Πατσιά και έχει μια κόρη. Σπούδασε Νομικά στην Νομική Σχολή του Αριστοτελείου Πανεπιστημίου Θεσσαλονίκης και άσκησε δικηγορία στα Γιαννιτσά στο διάστημα 1996-2004. 

Το 1998 εξελέγη νομαρχιακή σύμβουλος του νομού Πέλλας και επανεξελέγη στις εκλογές του 2002. Διετέλεσε Αντινομάρχης Πέλλας αρμόδια σε θέματα Παιδείας και Πολιτισμού, εκπρόσωπος του νομού Πέλλας στο Περιφερειακό Κέντρο Ισότητας και μέλος του Δικτύου Αιρετών Γυναικών στην Τοπική Αυτοδιοίκηση.

Το 2004 εξελέγη βουλευτής Πέλλας με το ΠΑ.ΣΟ.Κ. και επανεξελέγη στις εκλογές του 2007, 2009 και 2012. Από τον Οκτώβριο του 2009 μέχρι και τον Ιούνιο του 2011 ήταν υφυπουργός Εσωτερικών, Αποκέντρωσης και Ηλεκτρονικής Διακυβέρνησης με έδρα τη Θεσσαλονίκη στην κυβέρνηση του Γιώργου Παπανδρέου. 

Στις 11 Νοεμβρίου 2013 ψήφισε υπέρ της πρότασης δυσπιστίας του ΣΥ.ΡΙΖ.Α. εναντίον της κυβέρνησης Σαμαρά και διαγράφηκε από την Κοινοβουλευτική ομάδα του ΠΑ.ΣΟ.Κ. Το 2014, η Τζάκρη έκανε συζητήσεις με το ΣΥΡΙΖΑ, ώστε να ενταχθεί στο Κόμμα.

Στις εκλογές της 25ης Ιανουαρίου 2015, η Τζάκρη έθεσε υποψηφιότητα με τον ΣΥ.ΡΙΖ.Α. στην περιφέρεια Πέλλας και κατέλαβε μία από τις τρεις έδρες του κόμματος. Επανεξελέγη στις εκλογές του Σεπτεμβρίου του 2015. Από τον Σεπτέμβριο του 2015 ως τον Νοέμβριο του 2016 διετέλεσε υφυπουργός Οικονομίας, Ανάπτυξης και Τουρισμού.

Στις βουλευτικές εκλογές του 2019 επανεξελέγη στην Πέλλα με τον ΣΥΡΙΖΑ-Π.Σ., όπως και στις του Μαΐου του 2023 και του Ιουνίου του 2023. Τον Ιούλιο του ίδιου έτους ορίστηκε κοινοβουλευτική εκπρόσωπος του κόμματος.

Στις 12 Νοεμβρίου 2024 ανακοίνωσε την αποχώρησή της από τον ΣΥΡΙΖΑ-Π.Σ. και στις 21 Νοεμβρίου, με επιστολή της στον πρόεδρο της Βουλής, ανακοίνωσε την ανεξαρτητοποίησή της από την Κοινοβουλευτική Ομάδα του κόμματος. Στις 23 Νοεμβρίου 2024, συμμετείχε στην παρουσίαση της ιδρυτικής διακήρυξης του κόμματος Κίνημα Δημοκρατίας, υπό τον Στέφανο Κασσελάκη, το οποίο μετονομάστηκε σε Δημοκράτες - Προοδευτικό Κέντρο.

## Παραπομπές


## Εξωτερικοί σύνδεσμοι
* Βιογραφικό της Θεοδώρας Τζάκρη στην Ελευθεροτυπία
* Προσωπική ιστοσελίδα της Θεοδώρας Τζάκρη 

Κατηγορία:Έλληνες δικηγόροι του 20ού αιώνα
Κατηγορία:Βουλευτές Πέλλας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές διαγραφέντες
Κατηγορία:Έλληνες υφυπουργοί Εσωτερικών, Αποκέντρωσης και Ηλεκτρονικής Διακυβέρνησης
Κατηγορία:Έλληνες υφυπουργοί Οικονομίας, Ανάπτυξης και Τουρισμού
Ντράγκαν Οκούκα

Ο **Ντράγκαν Οκούκα** είναι επαγγελματίας προπονητής και πρώην επαγγελματίας ποδοσφαιριστής. Γεννήθηκε στις 2 Απριλίου 1954 στην Πρώην Γιουγκοσλαβική Δημοκρατία και αγωνίστηκε σε ομάδες κυρίως σέρβικες, απ'  όπου είναι και η καταγωγή του. Το 1974 άρχισε στην Βελέζ Μονστάρ όπου παρέμεινε μέχρι και το 1976. Από το 1976 μέχρι και το 1987 αγωνιζόταν σε ομάδες όπως η Μότολα, η  Τρεμπίντζε και η Ορέμπρο.

Το 1995 επέστρεψε στον αθλητισμό αλλά αυτή την φορά ως προπονητής και εκπροσώπησε την Μπέσετζ. Κάθισε στον πάγκο τους μέχρι το 1996 πηγαίνει Τσουκαρίκι. Αργότερα πήγε στην Ομπιλιτς  ενω πήγε και στις Μπούντουτσνοστ Ποντγκόριτσα, Βοϊβοντίνα, Λέγκια Βαρσοβίας. Το 2005 δέχτηκε την πρόταση της Εθνικής Σερβίας ως προπονητής της ομάδας κάτω των 21, και έκανε μια αξιόλογη πορεία. Το 2006 πήγε στην Βίσλα Κρακοβίας έκανε το 2007 ένα σύντομο πέρασμα από την κυπριακή Ομόνοια, και από εκεί στην Λοκομοτίβ Σόφιας.

Τον Ιούνιο του 2010 συμφώνησε με την ομάδα της Καβάλας, ενώ τον ερχόμενο Νοέμβριο του ίδιου έτους παραιτήθηκε για άγνωστο σκοπό.

## Η καριέρα του ως ποδοσφαιριστής

## Η καριέρα του ως προπονητής

## Η Μέθοδος του Οκούκα

Η Μέθοδος του Οκούκα, βασίζεται στο πολυχρησιμοπιημένο σύστημα 1:4:4:2 που το χρησιμοποίησε δύο φορές ενώ πάντα έβαζε 4 στην Άμυνα. Το 1997 χάρη στο σύστημα 1:3:5:2 η Ομπιλιτς κέρδισε το Πρωτάθλημα Γιουγκοσλαβίας. Όταν βρισκόταν στην Βίσλα είχε το σύστημα 1:3:4:1:2 και κέρδισαν το πρωτάθλημα Πολωνίας. Επίσης τις χρονιές 2005-2006 και 2007 όπου βρισκόταν στις ομάδες της Εθνικής Σερβίας και της Ομόνοιας αντίστοιχα είχε ως στόχο το σύστημα 1:4:4:2 αλλά δεν είχαν αποτέλεσμα.

## Παραπομπές


Κατηγορία:Σέρβοι προπονητές ποδοσφαίρου
Ο
Κατηγορία:Ποδοσφαιριστές Έρεμπρο ΣΚ
Κατηγορία:Ποδοσφαιριστές Βελέζ Μόσταρ
Κατηγορία:Προπονητές ποδοσφαίρου Βοϊβοντίνα Νόβι Σαντ
Κατηγορία:Σέρβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Βίσλα Κρακοβίας
Κατηγορία:Προπονητές ποδοσφαίρου Λέγκια Βαρσοβίας
Κατηγορία:Προπονητές ποδοσφαίρου Τσανγκτσούν Γιατάι ΦΚ
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές Σούπερ Λιγκ Ελλάδας
Κατηγορία:Γιουγκοσλάβοι ποδοσφαιριστές
Κατηγορία:Προπονητές ποδοσφαίρου Λοκομοτίβ Σόφιας
Κατηγορία:Προπονητές ποδοσφαίρου Α.Ο. Καβάλα
Γενικός Επιθεωρητής Δημόσιας Διοίκησης (Ελλάδα)

Ο **Γενικός Επιθεωρητής Δημόσιας Διοίκησης** (Γ.Ε.Δ.Δ.) ήταν θεσμός στην Ελλάδα που ιδρύθηκε με το νόμο 3074/2002 και έδρευε στη διασταύρωση των λεωφόρων Κηφισίας και Αλεξάνδρας, στην Αθήνα. Η Μαρία Παπασπύρου ήταν η τελευταία Γενική Επιθεωρήτρια Δημόσιας Διοίκησης, από το 2016. μέχρι τις 7 Αυγούστου 2019 όταν και εντάχθηκε στην Εθνική Αρχή Διαφάνειας.

## Αποστολή
Η αποστολή του ήταν ο εντοπισμός φαινομένων διαφθοράς και κακοδιοίκησης στον ευρύτερο δημόσιο τομέα. Επόπτευε και αξιολογούσε το έργο του Σώματος Επιθεωρητών-Ελεγκτών Δημόσιας Διοίκησης και των υπόλοιπων Υπηρεσιών Επιθεώρησης και Ελέγχου, με απώτερο στόχο τη διασφάλιση της εύρυθμης και αποτελεσματικής λειτουργίας της δημόσιας διοίκησης. Ειδικότερα, πέρα από το Σ.Ε.Ε.Δ.Δ. ο Γενικός Επιθεωρητής Δημόσιας Διοίκησης παρακολουθεί, αξιολογούσε και ήλεγχε τις τα Σώματα Ελέγχου των Υπουργείων, των Περιφερειών, των Οργανισμών Τοπικής Αυτοδιοίκησης και των επιχειρήσεών τους, των Νομικών Προσώπων Δημοσίου Δικαίου και των κρατικών Νομικών Προσώπων Ιδιωτικού Δικαίου, και τέλος των ΔΕΚΟ.

Το γραφείο του Γενικού Επιθεωρητή Δημόσιας Διοίκησης στελεχώνεται από 4 Βοηθούς Γενικούς Επιθεωρητές Δημόσιας Διοίκησης, 8 Ειδικούς Επιθεωρητές και Γραμματεία 15 ατόμων. Ο Γ.Ε.Δ.Δ. επιλέγεται από το Υπουργικό Συμβούλιο μετά από εισήγηση του Υπουργού Εσωτερικών, ενώ οι Βοηθοί Γ.Ε.Δ.Δ. διορίζονται απευθείας από τον Υπουργό Εσωτερικών. Οι Ειδικοί Επιθεωρητές επιλέγονται μετά από δημόσια πρόσκληση.

## Διατελέσαντες γενικοί επιθεωρητές
Ο πρώτος Γενικός Επιθεωρητής Δημόσιας Διοίκησης ήταν ο Κώστας Δαφέρμος από το 2002 ως το 2004, ενώ από τις 13 Σεπτεμβρίου 2004 ως τις 23 Φεβρουαρίου 2016  στη θέση αυτή υπηρέτησε ο Λέανδρος Ρακιντζής. Σημερινή γενική επιθεωρήτρια είναι η Μαρία Παπασπύρου.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Δημόσια Διοίκηση
Επαρχία Οσμάνιε

Το **Οσμάνιε** είναι τουρκική επαρχία που βρίσκεται στην νότιο Τουρκία. Έγινε επαρχία το 1996 ενώ προηγουμένως αποτελούσε τμήμα της επαρχίας Αδάνων. Καλύπτει μια περιοχή έκτασης 3.767 τ.χλμ. και έχει πληθυσμό 497.907 σύμφωνα με την απογραφή του 2007. Η επαρχία βρίσκεται επίσης στην ιστορική περιοχή της Κιλικίας.

## Παραπομπές


Οσμανιγιε
Οσμάνιε

Το **Οσμάνιε** (τουρκικά: Osmaniye) είναι πόλη στην πεδιάδα της Κιλικίας στη νότια Τουρκία και πρωτεύουσα της ομώνυμης επαρχίας. Βρίσκεται στην ιστορική περιοχή της Κιλικίας σε υψόμετρο 125 μέτρων και ο πληθυσμός της το 2012 ήταν 209.255 κάτοικοι. Το κλίμα της είναι μεσογειακό, ενώ απέχει μόνο 25 χιλιόμετρα από τη θάλασσα και το λιμάνι Ντερτιόλ.

Η πόλη βρίσκεται στο ανατολικό άκρο της πεδιάδας της Κιλικίας, στους πρόποδες της οροσειράς του Αμανού, και αποτελεί πύλη μεταξύ της Ανατολίας και της Μέσης Ανατολής. Η στρατηγική της αυτή θέση προσέλκυσε πολλούς πολιτισμούς που την κατοίκησαν, όπως οι Χετταίοι, οι Πέρσες και οι Ρωμαίοι. Αργότερα το Οσμάνιε αποτέλεσε πέρασμα του δρόμου του μεταξιού.

Η ισλαμική παρουσία στην περιοχή ξεκίνησε με τον χαλίφη των Αββασιδών Χαρούν αλ Ρασίντ, που κατέφθασε στην περιοχή με στρατιωτικά τμήματα Τούρκων, τα πρώτα που πολέμησαν στην Ανατολία. Την περιοχή κυβέρνησαν για αιώνες οι Τουρκομάνοι Ουλασλί, μέχρι και τα τέλη του 19ου αιώνα οπότε εκδιώχθηκαν από τις δυνάμεις της Αυτοκρατορίας. Το Οσμάνιε αποτέλεσε πρωτεύουσα της επαρχίας των Αδάνων από το 1933 έως και το 1996.

Σήμερα το Οσμάνιε είναι μια αγροτούπολη που φημίζεται για την καλλιέργεια φιστικιών. Κοντά στην πόλη υπάρχουν τα ερείπια του κάστρου Καρατεπέ των Χετταίων.

Κατηγορία:Ασιατικές πόλεις της Τουρκίας
Επαρχία του Καχραμάνμαρας

Η **Επαρχία Καχραμάνμαρας** ή απλά **Μαράς** (τουρκικά: *Kahramanmaraş ili*, *Μaraş*) είναι επαρχία της νότιας Τουρκίας με πρωτεύουσα την ομώνυμη πόλη Καχραμάνμαρας. Το νούμερο των πινακίδων είναι το 46 και ο ταχυδρομικός κώδικας είναι 0344.

## Παραπομπές


Καχραμανμαρας
Καχραμάνμαρας

Το **Καχραμάνμαρας** (τουρκικά: *Kahramanmaraş*, , αρμενικά: *Մարաշ*, αραβικά: *مرعش*, ελληνικά: *Γερμανίκεια*) είναι πόλη στη νότια Τουρκία και πρωτεύουσα της επαρχίας του Καχραμάνμαρας. Η πόλη βρίσκεται στους πρόποδες του Ταύρου. Έχει πληθυσμό 517.923 κατοίκους (εκτίμηση 2018). Η πόλη συνδέεται επίσης αεροπορικώς με την Κωνσταντινούπολη και την Άγκυρα. Από αυτήν την πόλη κατάγονταν ο Αυτοκράτορας Λέων Γ' και ο Νεστόριος.

## Ιστορία
Η πόλη ιδρύθηκε ως χιττική πόλη-κράτος περίπου το 1000 π.Χ.. Αργότερα η πόλη αποκαλούνταν, στα χρόνια των Ρωμαίων και Βυζαντινών αυτοκρατόρων, Γερμανίκεια (λατινικά: Germanicia Caesarea).

Η πόλη ουσιαστικά άλλαξε όνομα το 1973 όταν στο όνομα της πόλης το οποίο ήταν Μαράς, προστέθηκε το Καχραμάν το οποίο σημαίνει, στα τουρκικά, «ήρωας».

Το Δεκέμβριο του 1978 η πόλη αυτή έγινε το σημείο σφαγής αριστερών Αλεβιδών. Για το συμβάν αυτό, στο οποίο σκοτώθηκαν πάνω από 100 άτομα, ευθύνεται η τουρκική εθνικιστική οργάνωση Γκρίζοι Λύκοι.

## Παραπομπές


Κατηγορία:Ασιατικές πόλεις της Τουρκίας
Μπατούμι

Το **Μπατούμι** ή εξελληνισμένο **Βατούμι** (γεωργιανά: ბათუმი) και επίσης ιστορικά **Βαθύς** στις ελληνικές πηγές, που προέρχεται από τη «Βαθύ Λιμάνι» (αρχ. ελλ.: Βαθύς Λιμήν)  είναι πόλη στα νοτιοδυτικά της Γεωργίας, πρωτεύουσα της Αυτόνομης  Δημοκρατίας της Ατζαρίας και σημαντικό λιμάνι της χώρας.

## Ιστορία
Το Μπατούμι (ονομασία που προέρχεται από *το Βαθύν* και αυτό από το αρχαιοελληνικό *ο βαθύς λιμήν*) πιστεύεται πως βρίσκεται στην περιοχή που βρισκόταν η αρχαία Κολχίδα. Υπό την αυτοκρατορία του Αδριανού, το Μπατούμι μετατράπηκε σε λιμάνι της Ρωμαϊκής Αυτοκρατορίας, ενώ κατά τα βυζαντινά χρόνια και, συγκεκριμένα κατά την αυτοκρατορία του Ιουστινιανού μετατράπηκε σε οχυρό υπό την ονομασία Πέτρα. Για ένα σύντομο χρονικό διάστημα του 9ου αιώνα, η πόλη περιήλθε στα χέρια των Αράβων, πριν περιέλθει κατά τον 10ο αιώνα στο Βασίλειο της Γεωργίας. Το 1878, χάρη στη Συνθήκη του Αγίου Στεφάνου, το Μπατούμι περιήλθε στη Ρωσική Αυτοκρατορία. Το 1883 μετά την κατασκευή σιδηροδρομικών γραμμών Μπακού - Μπατούμι και των εκσυγχρονισμό του λιμανιού της πόλης το Μπατούμι έγινε δίαυλος μέσω του οποίου η Ρωσία πραγματοποιούσε εμπορικές δραστηριότητες.

Το 1901, ο μελλοντικός ηγέτης της Σοβιετικής Ένωσης Ιωσήφ Στάλιν οργάνωνε στην πόλη διάφορες διαμαρτυρίες, 16 χρόνια πριν τη Ρωσική Επανάσταση. Μετά την πτώση του Σοβιετικού καθεστώτος, η Ατζαρία ήταν μία από τις περιοχές που προσπάθησαν να αποσχιστούν από το νεοσύστατο, τότε, κράτος της Γεωργίας, χωρίς, όμως, αποτέλεσμα.

Σήμερα, το Μπατούμι είναι το μεγαλύτερο και σημαντικότερο λιμάνι της Γεωργίας, ενώ το 2007 μεταφέρθηκε στη πόλη το Συνταγματικό Δικαστήριο της Γεωργίας από την Τιφλίδα. Στην πόλη υπάρχει γνωστός σε ολόκληρο των κόσμο Βοτανικός Κήπος όπου υπάρχουν πάνω από 5.000 είδη σπάνιων φυτών. Ιδιαίτερο ενδιαφέρον μπορεί να προκαλέσει το τμήμα του κήπου που φιλοξενεί 1.200 είδη τριανταφυλλιών.

## Αδελφοποιημένες πόλεις
*  Αγκτσεμπεντί, Αζερμπαϊτζάν
*  Βανατζόρ, Αρμενία
*  Πειραιάς, Ελλάδα
*  Μπάρι, Ιταλία
*  Κίσλοβοντσκ, Ρωσσία
*  Σαββάνα, Τζόρτζια, ΗΠΑ
*  Σαν Σεμπαστιάν, Ισπανία
*  Αρτβίν, Τουρκία
*  Τραπεζούντα Τουρκία
*  Καρθαγένη της Ινδίας, Κολομβία
*  Ζίμπο, Κίνα

## Παραπομπές



Κατηγορία:Ατζαρία
Κατηγορία:Πόλεις της Γεωργίας
Κοσμάς Καραμάτσος

Ο **Κοσμάς Καραμάτσος** ή **Καρμάτσος** (Βασιλειάδα: ; - 1901) ήταν Μακεδονομάχος, οπλαρχηγός από τη Βασιλειάδα Καστοριάς.

## Βιογραφικά στοιχεία
Ο Κοσμάς Καραμάτσος γεννήθηκε στα μέσα του 19ου αιώνα στη Βασιλειάδα Καστοριάς. Κατάγονταν από σημαντική οικογένεια της Ζαγορίτσανης (Βασιλειάδας) και αποτέλεσε πρόκριτος της κωμόπολης. Συνεργάστηκε με διάφορα Ελληνικά ένοπλα σώματα ως οπλαρχηγός δικής του ομάδας στις βόρειες περιοχές του νομού Καστοριάς και στα Κορέστια κατά την πρώιμη περίοδο του Μακεδονικού Αγώνα.

Έπαιξε σημαντικό ρόλο στην αποκάλυψη των ενεργειών της ΕΜΕΟ στην περιοχή, ενημερώνοντας τις Οθωμανικές αρχές μαζί με τον συληφθέντα (και πρώην μέλος της Βουλγαρικής οργάνωσης) Ιβάντσο. Δολοφονήθηκε από τον κομιτατζή Κοσμά Στέφωφ στην πλατεία της Ζαγορίτσανης (Βασιλειάδας), το 1901

## Αναφορές
* Επετηρίς Αγωνιστών Μακεδονικού Αγώνος 1903-1909, αύξων αριθμός 1426
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 73

Κατηγορία:Μακεδονομάχοι
Κατηγορία:Πρόκριτοι
RubyJS

Η **RubyJS** είναι μια μεταφορά του Google Web Toolkit στη γλώσσα προγραμματισμού Ruby. Η RubyJS μεταγλωττίζει πηγαίο κώδικα Ruby σε JavaScript, επιτρέποντας τη συγγραφή εφαρμογών που τρέχουν στο φυλλομετρητή του χρήστη.

## Δείτε επίσης
* HotRuby
* IronRuby
* JRuby

## Εξωτερικοί σύνδεσμοι
* https://web.archive.org/web/20100714090902/http://rubyforge.org/projects/rubyjs 

Κατηγορία:Ruby
Γιώργος Μάγγας

Ο **Γιώργος Μάγγας** (Λιβαδειά, 23 Αυγούστου 1952) είναι Έλληνας  μουσικός, οργανοπαίκτης του κλαρίνου.

## Βιογραφία
Ο πατέρας του ήταν διάσημος κλαρινετίστας, αλλά δεν του έδειξε τίποτα, γιατί ήθελε να τον δει γιατρό. Ο Γιώργος όμως, από μικρό παιδί ασχολήθηκε με την μουσική και εντελώς μόνος του ακολούθησε τα χνάρια του Καρακώστα και Καραγιάννη και έμαθε να παίζει φλάουτο στην αρχή και κλαρίνο αργότερα. Σε ηλικία δεκαοχτώ χρονών ξεκίνησε να παίζει σε επαρχιακά μαγαζιά και πανηγύρια και συνόδευσε αξιόλογα ονόματα της ελληνικής δημοτικής μουσικής.

Γρήγορα η φήμη του διαδόθηκε και έξω από τα ελληνικά σύνορα όπου εμφανίστηκε σε πολλά φεστιβάλ στη Γαλλία (Φιέστα ντε Σουτνς), τη Γερμανία, το Βέλγιο (Σφιγκς), την Ισπανία (Πιρινέος), την Αγγλία και τον Καναδά. Έπαιξε με τους Tuxedomoon στο Τεχνολογικό Πάρκο Λαυρίου. Προβλήθηκε από την τηλεόραση και τις δισκογραφικές εταιρείες. Η MTV τον χαρακτήρισε ως «το ελληνικό φαινόμενο της βαλκανικής τζαζ».

Αυτό που τον κάνει να ξεχωρίζει είναι το ιδιαίτερο παίξιμό του μόνο με το επιστόμιο του κλαρίνου. Χαρακτηρίζεται για το ιδιαίτερο ντύσιμό του, που περιλάμβανει λαμέ κουστούμια με φανταχτερά χρώματα και σχέδια, τα οποία ράβει η σύντροφός του, Τζούλη Τζινιέρη.

## Δισκογραφία
* *Γιώργος Μάγγας*
* *Από την Ελλάδα ως την Ανατολή*
* *Άναρχος Θεός*
* *Ελάτε να χορέψουμε*. 
* *Τραγούδια του Βουνού και του Κάμπου* με την Φυλιώ Πυργάκη (GENERAL MUSIC)
* *Ταξίμια, Τσιφτετέλια, Αυτοσχεδιασμοί* (Αφοί Φαληρέα)

## Πηγές
*Βιογραφία του από το Βήμα, ανακτήθηκε στις 10/03/2015.

## Παραπομπές

## Εξωτερικοί σύνδεσμοι
*Βοιωτικός κόσμος Γιώργος Μάγκας

Κατηγορία:Έλληνες μουσικοί
Κατηγορία:Έλληνες κλαριντζήδες
Φθοροκυκλοβουτάνιο

Το **κυκλοβουτυλοφθορίδιο** ή **φθοροκυκλοβουτάνιο** έχει χημικό τύπο είναι C4H7F και σύντομο συντακτικό . Ανήκει στα κυκλοαλκυλοαλογονίδια, δηλαδή στα μονοϊσοκυκλικά κορεσμένα οργανομονοαλογονίδια. Έχει τα ακόλουθα ένδεκα (11) ισομερή θέσης:
# 1-φθορο-1-βουτένιο με ημισυντακτικό τύπο CH3CH2CH=CHF, σε δυο γεωμετρικά ισομερή.
# 2-φθορο-1-βουτένιο με ημισυντακτικό τύπο CH3CH2CF=CH2.
# 3-φθορο-1-βουτένιο με ημισυντακτικό τύπο CH3CHFCH=CH2, σε δυο οπτικά ισομερή.
# 4-φθορο-1-βουτένιο με ημισυντακτικό τύπο FCH2CH2CH=CH2
# 1-φθορο-2-βουτένιο με ημισυντακτικό τύπο CH3CH=CHCH2F, σε δυο γεωμετρικά ισομερή.
# 2-φθορο-2-βουτένιο με ημισυντακτικό τύπο CH3CH=CFCH3, σε δυο γεωμετρικά ισομερή.
# 1-φθορομεθυλοπροπένιο με ημισυντακτικό τύπο (CH3)2C=CHF.
# 3-φθορομεθυλοπροπένιο με ημισυντακτικό τύπο FCH2C(CH3)=CH2.
# 1-φθορομεθυλοκυκλοπροπάνιο.
# 2-φθορομεθυλοκυκλοπροπάνιο, σε δυο οπτικά ισομερή.
# Κυκλοπροπυλοφθορομεθάνιο.

## Κυκλοβουτάνια

«**Κυκλοβουτάνια**» ονομάζονται τα κυκλοαλκάνια με τετραμελή δακτύλιο, που αποτελεί και το χαρακτηριστικό της δομής τους. Οι πλευρικές αλυσίδες, όταν υπάρχουν, διαμορφώνονται όπως στα αλκάνια. Το ιδιαίτερο χαρακτηριστικό της μοριακής δομής τους είναι η εμφάνιση όχι επίπεδου τετραγώνου, όπως θα περίμενε κανείς, με βάση τα κυκλοπροπάνια, αλλά «**πτυχωμένης**» (Puckered), όπως αποδείχθηκε από πειράματα περίθλασης ηλεκτρονίων:

600 px

Στη δομή αυτή προκύπτουν δυο απέναντι ζεύγη γωνιών που δείνουν μέσο όρο  \mathrm{\widehat{C-C-C} \simeq 88^o ,
που είναι η συνηθισμένη γωνία δεσμού sp3-sp3 που αντιστοιχεί σε κορεσμένο, οπότε και πάλι προκύπτει «**ενέργεια τάσης δεσμών**», όπως παραπάνω στα κυκλοπροπάνια, αλλά μικρότερη: Υπολογίστηκε σε ΔQ = 109 kJ/mole. Αποτέλεσμα των παραπάνω είναι τα κυκλοβουτάνια να δείνουν αντιδράσεις προσθηκοδιάσπασης-1,4, αν και χρειάζονται πιο έντονες συνθήκες για να αντιδράσουν και δείνουν μικρότερες αντίστοιχες ταχύτητες αντίδρασης.
Το κυκλοβουτυλοφθορίδιο διαφέρει από το κυκλοβουτάνιο στο ότι έχει ένα άτομο φθορίου αντί ενός ατόμου υδρογόνου.

## Σημειώσεις και αναφορές


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Κυκλοαλκυλοαλογονίδια
Κατηγορία:Οργανικές ενώσεις φθορίου
Βασίλης Σαλέας

Ο **Βασίλης Σαλέας** (πραγματικό όνομα: **Βασίλης Παναγιωτόπουλος**) (Μεσολόγγι, 11 Δεκεμβρίου 1958) είναι Έλληνας μουσικός ρόμικης καταγωγής, γνωστός για την μουσική που παίζει στο κλαρίνο.

## Δισκογραφία
* Ζωντανή ηχογράφηση στην Κωνσταντινούπολη - Ο Σαλέας παίζει Μίμη Πλέσσα
* Στο Μέγαρο Μουσικής Αθηνών
* Χρυσαλίς
* Μεσόγειος
* Τα δικά μας
* Μια βραδιά στου Σαλέα
* Φάσμα
* Ο χορός της Γης
* Χορέψτε με το Σαλέα
* Ισημερία
* Εδώ κάτι συμβαίνει
* Η πνοή τ' ουρανού
* Σαλέας / Θεοδωράκης - Λιτανία
* Σαλέας / Βαγγέλης Παπαθανασίου - Όραμα
* Προσδοκώ Ανάσταση - Βυζαντινός χωρός κανών Σοφία Μάνου
* Χαράζει
* Τσιφτετέλια χωρίς λόγια

## Παραπομπές


Κατηγορία:Ρομά στην Ελλάδα
Κατηγορία:Μουσικοί της βυζαντινής μουσικής
Κατηγορία:Φολκ μουσικοί
Κατηγορία:Έλληνες κλαριντζήδες
Ιαπωνικές εκλογές Άνω Βουλής 2007

Οι **21ες εκλογές για την ανάδειξη των μελών της Άνω Βουλής** (第21回参議院議員通常選挙, |Dainijūikkai Sangiingiin Tsūjōsenkyo) διεξήχθησαν στην Ιαπωνία στις 29 Ιουλίου 2007.Η αρχική ημερομηνία για τη διεξαγωγή τους ήταν η 22α Ιουλίου, όμως τελικά διεξήχθησαν λίγο αργότερα.

Η Άνω Βουλή αποτελείται από 242 μέλη που εκλέγονται για εξαετή θητεία. Κάθε τρία χρόνια γίνονται εκλογές σχεδόν για το ήμισυ των μελών.
Η προεκλογική εκστρατεία ξεκίνησε επίσημα στις 12 Ιουλίου.
## Αποτελέσματα
### Βουλευτικές εκλογές 2007

## Παραπομπές


2007
Κατηγορία:Εκλογές του 2007